II.

Popis dokumenata obuhvaćenih člankom 2. točkom 16. podtočkom (b) Uredbe (EU) 2016/399 Europskog parlamenta i Vijeća od 9. ožujka 2016. o Zakoniku Unije o pravilima kojima se uređuje kretanje osoba preko granica (Zakonik o schengenskim granicama). 1. Osobne iskaznice koje izdaje Ministarstvo vanjskih poslova: — legitymacja dyplomatyczna (diplomatske osobne iskaznice); — legitymacja służbowa (službena osobna iskaznica); — legitymacja konsularna (konzularna osobna iskaznica); — legitymacja konsularna konsula honorowego (konzularna osobna iskaznica počasnog konzula); — legitymacja specjalna (posebna osobna iskaznica). 2. Lista podróżujących dla wycieczek w Unii Europejskiej (decyzja Rady 94/795/WSiSW z dnia 30 listopada 1994 r. w sprawie wspólnych działań przyjętych przez Radę na podstawie art. K.3 ust. 2 lit. b Traktatu o Unii Europejskiej w sprawie ułatwień podróży dla uczniów pochodzących z państw trzecich przebywających w Państwach Członkowskich) (Popis putnika za putovanje unutar Europske unije – Odluka Vijeća 94/795/PUP od 30. studenoga 1994. o zajedničkoj akciji koju je Vijeće donijelo na temelju članka K.3. stavka 2. točke (b) Ugovora o Europskoj uniji o olakšavanju putovanja za učenike iz trećih zemalja s boravištem u državi članici). 3. Isprave izdane državljanima Ujedinjene Kraljevine i članovima njihovih obitelji prije isteka prijelaznog razdoblja iz Sporazuma o povlačenju na temelju Direktive 2004/38/EZ koje oni mogu upotrebljavati nakon isteka prijelaznog razdoblja (isprave će biti valjane najkasnije do 31. prosinca 2021.): — Dokument potwierdzający prawo stałego pobytu (dokument kojim se potvrđuje pravo na stalno boravište), — Karta pobytu członka rodziny obywatela UE (boravišna iskaznica člana obitelji građanina EU-a), — Karta stałego pobytu członka rodziny obywatela UE (trajna boravišna iskaznica člana obitelji građanina EU-a). 4. Privremene isprave izdane državljanima Ujedinjene Kraljevine i članovima njihovih obitelji nakon isteka prijelaznog razdoblja iz Sporazuma o povlačenju: — Zaświadczenie (potvrda) s rokom valjanosti od jedne godine kojom se potvrđuje podnošenje zahtjeva za registraciju boravka i/ili za boravišnu ispravu za korisnika Sporazuma o povlačenju – u slučaju zahtjeva podnesenog do 31. prosinca 2021. (potvrda zajedno s valjanom putnom ispravom daje pravo na više prelazaka granice bez potrebe za ishođenjem vize). 5. Diia.pl (ili usluga Diia.pl) – digitalna identifikacijska isprava izdana korisnicima privremene zaštite na temelju Zakona od 12. ožujka 2022. o pomoći državljanima Ukrajine u vezi s oružanim sukobom na državnom području Ukrajine (Službeni list 2022., broj 583) u vezi s Provedbenom odlukom Vijeća (EU) 2022/382 od 4. ožujka 2022. o utvrđivanju postojanja masovnog priljeva raseljenih osoba iz Ukrajine u smislu članka 5. Direktive Vijeća 2001/55/EZ, koja ima učinak uvođenja privremene zaštite (SL L 71, 4.3.2022., str. 1.). Diia.pl je usluga koju pruža ministar (nadležan za informatizaciju, kako je navedeno u članku 19.e stavku 2. točki 2. Zakona o informatizaciji u vezi s člankom 10. stavkom 1. Zakona o pomoći državljanima Ukrajine, i koja je dostupna u aplikaciji na mobilnom uređaju korisnika, a omogućuje da se iz registra preuzimaju osobni podaci korisnika koji je ukrajinski državljanin ili bračni drug ukrajinskog državljanina, ako nije državljanin Poljske ili druge države članice EU-a te je došao u Republiku Poljsku iz Ukrajine u razdoblju u razdoblju od 24. veljače 2022. te da se ti podaci pohranjuju na mobilnom uređaju korisnika u šifriranom obliku i u svrhu potvrde identiteta korisnika prikazuju drugim osobama. Uslugom Diia.pl mogu se koristiti ukrajinski korisnici privremene zaštite koji kao izbjeglice zakonito borave na državnom području Poljske na temelju članka 2. stavka 1. Zakona o pomoći državljanima Ukrajine i dodijeljen im je nacionalni identifikacijski broj (PESEL). Na temelju članka 2. stavka 1. Zakona o pomoći državljanima Ukrajine „Ako je ukrajinski državljanin u smislu članka 1. stavka 1. zakonito stigao na državno područje Republike Poljske u razdoblju nakon 24. veljače 2022. do datuma navedenog u odredbama donesenima na temelju članka 2. stavka 4. (taj datum još nije utvrđen) i izjavio da namjerava boraviti na državnom području Republike Poljske, njegov se boravak smatra zakonitim u razdoblju od 18 mjeseci od 24. veljače 2022. (…) Boravak djeteta rođenog na državnom području Republike Poljske čija je majka osoba navedena u prvoj rečenici također se smatra zakonitim u istom razdoblju kao boravak majke”. Diia.pl se izdaje na temelju — članka 10. Zakona o pomoći državljanima Ukrajine. Diia.pl služi kao potvrda identiteta korisnika i dokaz je istovrijedan ispravi u skladu s — člankom 8. stavkom 1. Direktive Vijeća 2001/55/EZ od 20. srpnja 2001. o minimalnim standardima za dodjelu privremene zaštite u slučaju masovnog priljeva raseljenih osoba te o mjerama za promicanje uravnoteženih napora država članica pri prihvatu i snošenju posljedica prihvata tih osoba — i trebala bi se smatrati boravišnom dozvolom u smislu — članka 2. točke (g) Direktive Vijeća 2001/55/EZ. Ispravu Diia.pl može upotrebljavati svaka punoljetna osoba. 6. Zaświadczenie o korzystaniu z ochrony czasowej (Potvrda o uživanju privremene zaštite) izdaje se stranim državljanima koji uživaju privremenu zaštitu na temelju članka 106. Zakona od 13. lipnja 2003. o odobravanju zaštite stranim državljanima na državnom području Republike Poljske (Službeni list, 2021., broj 1108, kako je izmijenjen) u vezi s Provedbenom odlukom Vijeća (EU) 2022/382 od 4. ožujka 2022. o utvrđivanju postojanja masovnog priljeva raseljenih osoba iz Ukrajine u smislu članka 5. Direktive Vijeća 2001/55/EZ, koja ima učinak uvođenja privremene zaštite (SL L 71, 4.3.2022., str. 1.). Ako je razdoblje privremene zaštite produljeno pravom Europske unije, valjanost potvrde produljuje se u skladu s tim. U skladu s člankom 8. stavkom 1. Direktive Vijeća 2001/55/EZ od 20. srpnja 2001. o minimalnim standardima za dodjelu privremene zaštite u slučaju masovnog priljeva raseljenih osoba te o mjerama za promicanje uravnoteženih napora država članica pri prihvatu i snošenju posljedica prihvata tih osoba potvrdu bi trebalo smatrati boravišnom dozvolom u smislu članka 2. točke (g) Direktive Vijeća 2001/55/EZ.